OpenLLM-France/wikimedia huggingface dataset:
# Drosofílids

Els drosofílids (Drosophilidae) són una família molt diversificada de dípters braquícers de l'infraordre dels esquizòfors, que inclou les mosques del vinagre. L'espècie més coneguda de la família Drosophilidae és Drosophila melanogaster, dins del gènere Drosophila, ja que és molt utilitzada en la recerca científica.

## Significació econòmica

Generalment els drosofílids es consideren dípters molestos però no pas plagues, atès que moltes espècies s'alimenten de materials en descomposició. Tanmateix, Zaprionus indianus és una plaga en les figueres del Brasil. Una altra espècie, Drosophila suzukii, infesta fruits com els gerds o les cireres i és una plaga important. Les larves de Drosophila repleta estenen bacteris. Les mosques de la fruita en general es considera vectors dels bacteris àcid-acètics els quals poden espatllar el procés de fermentació del vi o de la cervesa transformant-los en vinagre.

## Filogènia

Aquesta família conté més de 4.000 espècies en 75 gèneres.

## Enllaços externs

* Diptera.info photo gallery

## Referències

* ↑ «Cercaterm | TERMCAT». [Consulta: 3 maig 2022].
* ↑ «Pest Alerts - Zaprionus indianus Gupta, DPI». Florida Department of Agriculture and Consumer Services. Arxivat de l'original el 2013-10-12. [Consulta: 5 octubre 2013].
* ↑ Drosophila suzukii Center of Invasive Species Research
* ↑ Vinegars of the World. Arxivat 2019-09-25 a Wayback Machine. Chapter 5. ISBN 978-88-470-0865-6
* ↑ Yassin, Amir (2013) "Phylogenetic classification of the Drosophilidae Róndani (Diptera): the role of morphology in the post-genomic era". Systematic Entomology 38(2): 349-364
# Deu Mil a Brussel·les

Deu Mil a Brussel·les és una plataforma independentista catalana creada el 2009 que tenia per objectiu fer una manifestació a favor de la independència de Catalunya a Brussel·les, capital de Bèlgica. Aquesta manifestació es va fer el 7 de març del 2009 i hi van assistir entre 3.000 (segons la policia brussel·lesa) i 10.000 persones (segons els organitzadors). El seu promotor fou Enric Canela.
A principis del 2009 sol·licità un referèndum d'autodeterminació pel setembre del 2010 i a principis del 2010, inicià una campanya per sol·licitar el referèndum a l'ONU. El biòleg i enginyer informàtic Manel Bargalló (Tarragona, 1961), un dels promotors de la manifestació, explicà l'experiència al llibre Els Herois (2011).
Seguint el precedent de Deu Mil a Brussel·les, International Comission of European Citizens (ICEC) va convocar una concentració a Brussel·les el 30 de març de 2014 sota el lema en anglès «Europe, we will vote about independence», amb moviments socials sobiranistes de Catalunya, Escòcia i Flandes.

## Referències

* ↑ «La campanya dels «Deu mil a Brussel·les» es clou divendres a Les Bernardes». El Punt Avui.
* ↑ «Milers de catalans es manifesten a Brussel·les per reclamar l'estat català». directe!cat, 03-07-2009. Arxivat de l'original el 2018-01-18 [Consulta: 18 gener 2018].
* ↑ associats, Partal, Maresma i «Deu Mil a Brussel·les vol un referèndum d'autodeterminació el setembre del 2010». VilaWeb.cat.
* ↑ Gordillo, Saül. Sobirania.cat. Creat, 2014, p. 168.
* ↑ Comas, Meritxell «El clam sobiranista es traslladarà a Brussel·les el 30 de març». Ara, 26-03-2014.

## Vegeu també

* Omplim Brussel·les

## Enllaços externs

* Web de l'entitat
# Catedral de Sant Pere de Montpeller

La catedral de Sant Pere de Montpeller és una catedral catòlica del segle xiv, d'estil gòtic meridional, situada a Montpeller. Es troba a l'Écusson, el centre antic del municipi, i és el monument més important d'estil gòtic de la ciutat i l'església més gran de la regió del Llenguadoc-Rosselló. És declarada monument històric l'any 1906.

## Referències

* ↑ Referència n. IA34000287, a la base de dades Mérimée, del Ministeri de Cultura francès.
# Club Palindromista Internacional

El Club Palindromista Internacional és una agrupació cultural que va ser fundada l'any 1987 per l'enginyer, matemàtic, lingüista i escriptor Josep Maria Albaigès i Olivart, amb quinze persones més. Es tracta d'una associació dedicada a l'estudi, debat i divulgació de tot allò que estigui relacionat amb els palíndroms. El tret de sortida fou el mes de juny de 1987 amb el primer número del que serà l'òrgan de comunicació i divulgació del CPI; la revista SEMAGAMES, anunciada a la revista nord-americana Word Ways. El fons del Club Palindromista és a la Biblioteca Central d'Igualada. Entre els membres del Club Palindromista Internacional hi havia Ernest Díez Sureda. L'entitat va promoure el I Congrés Palindròmic Internacional, que se celebrà a Torredembarra el 2009.
Paral·lelament i lligat al CPI, l'any 2009 apareix el Moviment Rever, un blog independent creat amb la intenció de promoure i difondre les possibilitats literàries de l'art de fer palíndroms.

## Referències

* ↑ Lladó i Parellada, Jesús «Club Palindromista Internacional». Revista d'Igualada, 40, 01-04-2012, pàg. 81-85 [Consulta: 29 novembre 2016].
* ↑ Partridge, Harry B. «THE INTERNATIONAL PALINDROME CLUB». Word Ways Magazine, 1987.
* ↑ «La Biblioteca Central d'Igualada incorpora el fons del Club Palindromista». Diputació de Barcelona, 01-10-2011 [Consulta: 29 novembre 2016].
* ↑ Serra, Màrius «Ernest Díez Sureda». La Vanguardia, 20-02-2012 [Consulta: 29 novembre 2016].
* ↑ Serra, Màrius «¿Educas? ¡Sacude!». La Vanguardia, 23-03-2009 [Consulta: 29 novembre 2016].
* ↑ Serra, Màrius «L'enginyer Janus». La Vanguardia, 07-06-2014 [Consulta: 29 novembre 2016].

## Enllaços externs

* Club Palindromista Internacional - Lloc web oficial
# Jan van Dijk (futbolista)

Johannes ("Jan") Hermannus van Dijk (10 de desembre de 1956, Schalkhaar, Deventer, Overijssel) és un futbolista neerlandès retirat i entrenador. Actualment dirigeix el Chevremont a la lliga Hoofdklasse dels Països Baixos.

## Vida personal

Dos dels seus fills, Gregoor i Dominique, també juguen a futbol professional al Països Baixos. És casat amb Ineke i té dos fills i dues filles.

## Referències

* ↑ «Zo vader, zo zoon: Jan en Gregoor van Dijk» (en neerlandès). Voetbal.nl, 15-12-2010 [Consulta: 18 desembre 2010]. Arxivat 24 de juliol 2011 a Wayback Machine.

## Enllaços externs

* Perfil Arxivat 2016-03-03 a Wayback Machine. (neerlandès)
* FC Groningen perfil (neerlandès)
# Esclaves de Cartago

Esclaves de Cartago (títol original en italià: Le schiave di Cartagine) és un pèplum italo-mexicà-espanyol, dirigida per Guido Brignone, estrenada el 1956.
Ha estat doblada al català

## Argument

A Tars de Cilicia, l'any 120 abans de Crist, sota el regne d'Adrià. Lea i d'Esther, dues esclaves cristianes d'origen cartaginès són comprades pel tribú romà Marcus Valerius, que les regala a l'ambiciosa Julia Marcia, filla del procònsul Julius Tiberius...
Ambiciosa, cobdiciosa i venjativa, Julia està compromesa con el cínic Flavius Metellus, un membre del Senat, però en realitat ella está enamorada de Marcus. Tanmateix, ell prefereix la dolçor simple de Lea, que porta Julia a la crueltat i la venjança.

## Repartiment

* Gianna Maria Canale: Julia Martia
* Jorge Mistral: Marcus Valerius
* Marisa Allasio: Lea
* Ana Luisa Peluffo: Esther
* Rubén Rojo: Flavius Metellus
* Luigi Pavese: Publius Cornelius
* Germán Cobos: Tullius
* Ricardo Valle: Stephen
* Nando Tamberlani: Proconsul
* Albert Hehn: Senador Livius
* Nietta Zocchi: Afra
* Vinicio Sofia: Marchant d'esclaves

## Referències

* ↑ esadir.cat. /Esclaves_de_Cartago Esclaves de Cartago. esadir.cat, llengua = català.
* ↑ «Le schiave di Cartagine». The New York Times.
# Gota xinesa

La gota xinesa és un mètode de tortura psicològica que no s'ha de confondre amb la bota malaia, un altre mètode de tortura que per la seva homofonia de vegades se sent com a «gota malaia».
La gota xinesa consistia a immobilitzar el reu en decúbit supí, és a dir, estirat de panxa enlaire, de manera que li caigués sobre el front una gota d'aigua freda cada cinc segons. Després d'algunes hores el degoteig continu provocava dany físic a la pell, similar a la que pateixen la punta dels dits després d'un bany d'immersió. Tot i que la veritable tortura per a la víctima era la bogeria que li provocava el no poder dormir a causa de la constant interrupció per les gotes, ni poder beure aquesta aigua quan la set l'ataqués, amb la qual cosa al cap de pocs dies sobrevenia la mort per aturada cardiorespiratòria.
És per aquest motiu que també es coneix per extensió com a «tortura xinesa» qualsevol situació incòmoda i desagradable quan és reiterada o sostinguda en el temps.

## Referències

* ↑ Reig, Eugeni S. «La bota malaia i la gota xinesa». El Punt Avui, 21-10-2013. [Consulta: 18 setembre 2024].
* ↑ Alcaraz Varó, Enrique; Campos, Miguel Angel. Diccionarios de términos de derechos humanos: inglés-español spanish-english. Madrid: Ariel, 2008, p. 194. ISBN 978-84-344-1833-2.
* ↑ Belver, Jordi. «La gota xinesa», 10-08-2024. [Consulta: 18 setembre 2024].
* ↑ Boye, Gonzalo. «La gota xinesa». El Nacional, 28-10-2022. [Consulta: 18 setembre 2024].

## Vegeu també

* Tortura de l'aigua
# Doddsville

Doddsville és una població dels Estats Units a l'estat de Mississipi. Segons el cens del 2000 tenia 108 habitants.

## Demografia

Segons el cens del 2000, Doddsville tenia 108 habitants, 38 habitatges, i 22 famílies. La densitat de població era de 54,2 habitants per km².
Dels 38 habitatges en un 34,2% hi vivien nens de menys de 18 anys, en un 36,8% hi vivien parelles casades, en un 21,1% dones solteres, i en un 39,5% no eren unitats familiars. En el 31,6% dels habitatges hi vivien persones soles el 18,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,84 i el nombre mitjà de persones que vivien en cada família era de 3,87.
Per edats la població es repartia de la següent manera: un 32,4% tenia menys de 18 anys, un 5,6% entre 18 i 24, un 28,7% entre 25 i 44, un 19,4% de 45 a 60 i un 13,9% 65 anys o més.
L'edat mediana era de 32 anys. Per cada 100 dones de 18 o més anys hi havia 82,5 homes.
La renda mediana per habitatge era de 19.000 $ i la renda mediana per família de 25.250 $. Els homes tenien una renda mediana de 16.250 $ mentre que les dones 15.625 $. La renda per capita de la població era de 6.359 $. Entorn del 10,5% de les famílies i el 30,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Doddsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Doddsville». American Fact Finder. Oficina del Cens dels Estats Units, 12-01-2010.
# Domingo Ripoll y Gimeno

Domingo Ripoll y Gimeno (Vilallonga, Safor, 1810 - 1887) fou un militar i polític valencià, diputat a les Corts Espanyoles durant el sexenni democràtic.

## Biografia

Membre des de jovenet del Partit Progressista i seguidor del general Espartero, va lluitar a la primera guerra carlina com a ajudant de camp del general Martín Zurbano, més tard cunyat seu, i destacant al front de la Rioja Alabesa. El 1840 fou ascendit a capità i nomenat governador militar de Reus, Vic i Solsona, i el 1841 de Xàtiva. La caiguda d'Espartero el 1843 comportà el seu ostracisme i fou processat fins a tres cops, raó per la qual va apostar per la via conspirativa contra tots els governs moderats fins a la revolució de 1868.
Durant el sexenni democràtic es va vincular als cercles republicans, tot i que fou elegit diputat del Partit Radical pel districte de Gandia a les eleccions generals espanyoles d'abril de 1872 i agost de 1872, però el novembre de 1872 va renunciar a l'escó en ser nomenat capità general de Valladolid, i fou substituït per Sinibaldo Gutiérrez Mas. Durant la Primera República Espanyola fou segon capità general de València, i va promoure el port de Gandia i el ferrocarril cap a Alcoi. Quan es produí la restauració borbònica tornà a caure en desgràcia i es retirà de la política.

## Referències

* Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.472. ISBN 9788495484802.
* Jesús E. Alonso, «El General Domingo Ripoll i la voràgine de les lluites civils» Arxivat 2014-04-29 a Wayback Machine., La Bresca,
* «Ripoll y Gimeno, Domingo» (Fitxa del Congrés dels Diputats) (castellà), Historico de diputados 1810-1977
# Catedral de Sant Pau (Dundee)

La Catedral de Sant Pau és una catedral anglicana a la ciutat de Dundee, Escòcia. És la catedral i el centre administratiu de la Diòcesi de Brechin a l'església episcopal escocesa (Catòlica)

## Castell

Està construïda sobre el lloc del seient medieval del poder a la zona, el castell que abans es trobava al lloc havia estat assetjat pels exèrcits de William Wallace, Andrew de Moray i més tard per Robert the Bruce durant les Guerres de la Independència escocesa. La fortalesa va ser destruïda durant les Guerres dels Tres Regnes. Una petita porció del castell encara roman dins del recinte de la Catedral. Durant la construcció de les oficines modernes de Exchange Street darrere dels treballadors de la catedral es van descobrir restes del castell sota forma d'estructura cripta subterrània. Es creu que el lloc pot haver tingut fortificacions posteriors al 80 dC.

## Església

El 1847, Alexander Penrose Forbes va ser elegit nou bisbe de Brechin i va optar per convertir Dundee en la seva residència permanent.
Quan el Bisbe Forbes va arribar a Dundee, la seva capella era situada al pis superior d'un banc, al proper Castle St. Forbes el considerava depriment i "indigne del culte al Totpoderós". D'aquesta manera, "va instar els seus habitants a assumir la santa obra de construcció, a la glòria de Déu, d'una església majestuosa", un lloc que donaria refugi als molts pobres que vivien als seus voltants.
La primera pedra de la Catedral va ser posada el 21 de juliol de 1853 i es va completar el 1855. Va ser dissenyat per George Gilbert Scott i està a l'estil del període de l'Edat Mitjana o Decorat de l'arquitectura gòtica.
El cost total de l'edifici va superar els 14.000 lliures esterlines i va passar deu anys abans que la congregació pogués pagar tots els deutes incorreguts. L'església va ser dedicada al Dia de Tots Sants, l'1 de novembre de 1865.
Sant Pau la va elevat a l'estatus de Catedral el 1905 i ara és un edifici catalogat de la categoria A.

## Referències

* 1 2 Perry, William. Alexander Penrose Forbes,: Bishop of Brechin, the Scottish Pusey. Society for Promoting Christian Knowledge, 1939.
* 1 2 Gough, John Edward; Notes on the History and Fabric of the Church of S. Paul, Dundee; Winter, Duncan & Co., Castle Street, Dundee; 1888
# Club d'Atletisme Nou Barris

El Club d'Atletisme Nou Barris (CANB) és un club d'atletisme de Barcelona, fundat l'any 1986. L'entitat utilitza les instal·lacions esportives del Parc Esportiu Municipal de Can Dragó i està afiliada a la Federació Catalana d'Atletisme i a la Federació d'Entitats Excursionistes de Catalunya.
El club promou la pràctica de l'atletisme en diferents especialitats: cros, pista coberta, aire lliure, muntanya, etc, i en diferents categories, infantils fins a veterans. Des dels principis dels anys noranta, té com a prioritat la integració de les persones amb discapacitat física o intel·lectual en la pràctica de l'atletisme, creant la secció d'atletisme adaptat. Actualment, l'entitat és el club amb el major nombre d'atletes federats a Barcelona i el tercer de Catalunya. Entre d'altres proves, organitza anualment la Cursa Popular de Nou Barris. L'any 2016 va rebre el Premi Dona i Esport en la categoria de club esportiu.

## Referències

* 1 2 «Club d'Atletisme Nou Barris». Enciclopèdia de l'esport català. Barcelona: Grup Enciclopèdia Catalana.
* ↑ «'Esport i superació': Club d'Atletisme Nou Barris». La Xarxa, 24-01-2016. [Consulta: 22 juliol 2018].
* ↑ Alberich, Silvia «Corredores de fondo» (en castellà). El Periódico, 27-04-2016 [Consulta: 22 juliol 2018].
* ↑ «S'entrega el 10è Premi Dona i Esport». Institut Barcelona Esports, 29-05-2017. Arxivat de l'original el 2018-07-22. [Consulta: 22 juliol 2018].

## Enllaços externs

* Club d'Atletisme Nou Barris - Lloc web oficial
# Jamilena

Jamilena és un municipi de la província de Jaén (Espanya), situat entre les comarques de la Sierra Sur de Jaén i la Campiña de Jaén. Jamilena pertany al Partit Judicial de Martos i està a una distància de 16 km de la ciutat de Jaén.
Els municipis que envolten Jamilena són Martos, Torredonjimeno, Torre del Campo i Los Villares. El seu terme municipal posseeix uns 8,96 km². La seva població és de 3.429 habitants (INE 2005) i en la seva majoria està dedicada al treball del cultiu i recol·lecció de l'oliva. Però, a causa de l'estacionalitat d'aquesta tasca, la majoria està dedicada a la manipulació de l'all i al treball en el sector del metall i la construcció.
# Faramans

* Per a altres significats, vegeu «Faramans (Ain)».
Faramans és un comú francès al departament d'Isère (regió d'Alvèrnia-Roine-Alps). Faramans és a la regió natural de Bièvre-Valloire, una vall ampla oberta entre les de l'Isère i el curs del Roine i la forma regular d'abeurador de fons pla suggereix un origen glacial, que es confirma per la presència de dipòsits morrènics.
La regió de Faramans té un clima semicontinental caracteritzat per precipitacions força regulars durant tot l'any. Els estius són generalment calorosos i alguns cops secs però amb períodes de tempestes al final d'aquest. Els hiverns són generalment força freds i marcats per freqüents glaçades, sobretot perquè la zona que s'ha mantingut molt de temps pantanós està sovint marcada per nombroses boires matinals i boires més o menys persistents durant els períodes freds.

## Notes

* ↑ Site geoglaciaire.net, page "Origine de la Bièvre-Valloire"
* ↑ Annick Auffray, Alain Brisson, Agnès Tamburini, Valérie Dziak, Véronique Maloisel, Sophie Martinoni-Lapierre. «Climat de la région Rhône-Alpes». [Consulta: 23 juin 2016]. Arxivat 2016-03-04 a Wayback Machine..
# Consell de la Comunitat Cultural Neerlandesa

El Consell de la Comunitat Cultural Neerlandesa (neerlandès Raad voor de Nederlandse Cultuurgemeenschap) fou un organisme de Flandes que entre 1971 i 1980 va actuar com a Parlament Flamenc.
La Constitució de Bèlgica va permetre el 1970 la constitució de la Comunitat Cultural Neerlandesa juntament amb la Comunitat Cultural Francesa i la Comunitat Cultural Germanòfona, que tenien les seves pròpies competències en les àrees de llengua i cultura, i en mesura molt limitada en l'educació. Aquest Consell no era elegit directament, sinó que era format pels diputats i senadors flamencs del Parlament Federal de Bèlgica
Les comunitats culturals tenien la seva pròpia ministra de Cultura, el ministre de la cultura neerlandesa que formava part del govern belga.
# Gymnotus pantanal

Gymnotus pantanal és una espècie de peix pertanyent a la família dels gimnòtids.

## Descripció

* Fa 25,1 cm de llargària màxima.

## Hàbitat

És un peix d'aigua dolça, demersal i de clima tropical.

## Distribució geogràfica

Es troba a Sud-amèrica: el Brasil, el Paraguai i Bolívia.

## Observacions

És inofensiu per als humans.

## Referències

* ↑ Linnaeus, C., 1758. Systema naturæ per regna tria naturæ, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata. - pp. (1-4), 1-824. Holmiæ. (Salvius). «Enllaç».
* ↑ uBio (anglès)
* ↑ Fernandes, F. M. C., Albert, J.S.,Daniel-Silva, M. D. F. Z., Lopes, C. E., Crampton, W. G. R. & Almeida-Toledo, L. F., 2005. A new Gymnotus (Teleostei: Gymnotiformes: Gymnotidae) from the Pantanal Matogrossense of Brazil and adjacent drainages: continued documentation of a cryptic fauna. Zootaxa, 933: 1-14.
* ↑ The Taxonomicon (anglès)
* 1 2 3 4 FishBase (anglès)

## Enllaços externs

* AQUATAB
# Eagle Butte

Eagle Butte (arikara: neetahkaswaáʾuʾ, lakota: wqbli pahd) és una població dels Estats Units a l'estat de Dakota del Sud. Segons el cens del 2000 tenia 619 habitants.

## Demografia

Segons el cens del 2000, Eagle Butte tenia 619 habitants, 227 habitatges, i 140 famílies. La densitat de població era de 259,8 habitants per km².
Dels 227 habitatges en un 43,2% hi vivien nens de menys de 18 anys, en un 29,1% hi vivien parelles casades, en un 26,9% dones solteres, i en un 37,9% no eren unitats familiars. En el 33,5% dels habitatges hi vivien persones soles el 12,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,49.
Per edats la població es repartia de la següent manera: un 38,8% tenia menys de 18 anys, un 12,8% entre 18 i 24, un 25,8% entre 25 i 44, un 14,1% de 45 a 60 i un 8,6% 65 anys o més.
L'edat mediana era de 24 anys. Per cada 100 dones de 18 o més anys hi havia 77,1 homes.
La renda mediana per habitatge era de 18.611 $ i la renda mediana per família de 20.313 $. Els homes tenien una renda mediana de 23.125 $ mentre que les dones 24.167 $. La renda per capita de la població era de 9.192 $. Entorn del 41,6% de les famílies i el 47,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «AISRI Dictionary Database Search-- Arikara. Prototype version». [Consulta: 8 juliol 2012].
* ↑ Bright, William. Native American Placenames of the United States. Norman, OK: University of Oklahoma Press, 2004, p. 139.
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Eagle Butte». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Eagle Butte». American Fact Finder. Oficina del Cens dels Estats Units, 12-01-2010.
# Dositeu (metge)

Dositeu (en llatí Dositheus, en grec Δωσίθεος) fou un metge grec que va viure al segle vi (o abans), esmentat per Aeci, que va conservar una de les seves fórmules anomenada "valde celeber" (molt divulgada) inclosa també per Nicolau Mirepsos el seu Antidotarium. Una altra recepta seva és citada per Paule Egineta.

## Referències

* ↑ Dositheus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 1071
# Coendou spinosus

Coendou spinosus és una espècie de mamífer rosegador de la família dels porcs espins del Nou Món. Viu al nord de l'Argentina, el sud i l'est del Brasil, l'est del Paraguai i l'Uruguai. Els seus hàbitats naturals són el cerrado, el pantanal i la Mata Atlàntica. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Leite, Y.; Patterson, B. Coendou spinosus. UICN 2008. Llista Vermella d'espècies amenaçades de la UICN, edició 2008, consultada el 22 juliol 2015.
# Jamila (cràter)

Jamila és un cràter d'impacte en el planeta Venus de 7,9 km de diàmetre. Porta el nom d'un antropònim afganès, i el seu nom va ser aprovat per la Unió Astronòmica Internacional el 1997.

## Referències

* ↑ «Jamila». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# FMG

FMG té els següents significats:
* Federación de Mocedades Galeguistas, organització juvenil del Partit Galleguista històric de Galícia
* Foundation for Medieval Genealogy, institució per al foment dels estudis de genealogia de l'edat mitjana
* Fmg també és l'abreviatura del franc malgaix, antiga moneda de Madagascar